শেখর দত্ত ‘কীর্তিময় এক বন্ধুত্ব’ গ্রন্থে লিখছেন, মার্কসের মৃত্যুর পরে “এঙ্গেলসের তখনকার বাড়ি ১২২ নম্বর রিজেন্ট পার্ক সমগ্র বিশ্বের প্রলেতারিয়েতের তীর্থস্থান হয়ে উঠেছিল। ইউরোপ আমেরিকাসহ সমগ্র বিশ্বের প্রলেতারিয়েতেরে নেতারা এঙ্গেলসের সাথে দেখা করার জন্য ইংল্যান্ডে আসতেন। শুধু নেতারাই নয় প্রলেতারীয় বাহিনীর প্রতিটি সাধারণ সৈনিকের জন্যও জেনারেলের দরজা সর্বদা অবারিত থাকত।”